קריאה למשפחות להצטרף לחברות ב"עוצמה"

מדוע? **כי הצטרפותכם מעצימה אתכם ואותנו! כי יותר משפחות מעניקות יותר כוח ועוצמה להשפיע ולשנות!**

מה לשנות?מהם היעדים עבורם פועלת 'עוצמה'?

* **לחלץ את שרותי הבריאות, השיקום והרווחה לנפגעי תחלואת נפש ומשפחותיהם משיתוק, הזנחה, הידרדרות, ופיגור של שנים רבות.**
* **לפעול למתן השירותים, לפי חוקים מחייבים: באיכות וזמינות ראויים, כפי שניתן לתחלואות אחרות ונכויות אחרות, בהתאם להיקף ולחומרה של חולי הנפש, ובהתחשב במצב, בצרכים ובמעמד של המשפחות.**

**תחלואת הנפש פוגעת בכל הגילים, הורגת צעירים והורסת חייהם וחיי משפחותיהם יותר מכל תחלואות הגוף – אך סובלת ממודעות נמוכה בציבור ובתקשורת, מהעלמה, מסטיגמה חברתית ואפליה קשה.**חשוב שתבינו **מה הייחוד ב 'עוצמה' :**

* **'עוצמה'** אינה **מספקת שירותים,** אין **לה שכירים. כולנו מתנדבים.
ל 'עוצמה"** אין **מחויבות ואינטרסים אחרים כפי שיש לארגונים שחייבים לספק שירותים.**
* **ל "עוצמה"** יש **עניין עמוק, יכולת נרכשת והישגים בחשיפת דרכי התפעול והניהול של הממשל ומסגרות הטיפול והשיקום: תקציבים, נהלים, דיווחים, מינויים, בקרה ופיקוח.**
* **ל"עוצמה"** ישעניין רב והישגים **בקידום הזרמה אחראית, אמינה ועדכנית של המידע (באחריות משרד הבריאות ) על הזכויות, השירותים, המסגרות, דרכי פנייה והגעה לקבלת השירות.**
* **"עוצמה"** מיוצגת **ופועלת במועצות לאומיות לבריאות הנפש ולשיקום, בוועדות רלוונטיות של משרד הבריאות, בדיוני חקיקה ובקרה בוועדות הכנסת, ועם השלטון המקומי. חלק מתפקידים אלה עפ"י קביעה בחוק וחלק בזכות פעילותה.**
* **"עוצמה" השיגה שיתוף פעולה במאבק ליעדיה עם ארגונים ועמותות אחרות : ארגוני מתמודדים, ארגוני זכויות מוגבלים, ועמותות שיקום.**
* **"עוצמה" הנהיגה ומנהיגה מאבקים רבים** שחלקם הניבו כבר פירות:  **בתחום חוק השיקום ומסגרות השיקום, בתחום טיפול רפואי וסל התרופות,** בתחום שירותי התמיכה במשפחות ומעמד המשפחות**, במאבקים בסטיגמה, במודעות התקשורת והציבור, ובהשגת פסיקות חשובות של בתי דין.**

**עמדותיה של "עוצמה" בסוגיות קרדינאליות (רפורמה ביטוחית, חוק השיקום ומערך שיקום, חוק השוויון לאנשים עם מוגבלות, נגישות לשירותים, חוק הטיפול בחולי נפש ועוד) נגזרות מיעדיה המרכזיים ומפורטות באתר של "עוצמה".**

לתשומת לבכם**: "עוצמה" נזהרת לשמור בחיסיון רשימות חבריה ולא מעבירה אותן לשום גורם .**

**חברות ופעילות ב"עוצמה"** אינה גורעת מיכולתכםלהתנדב ולפעול **בארגונים אחרים בתחום בריאות הנפש.**

לידיעתכם**: מספר תושבי נורווגיה קטן ממספר תושבי ישראל אך בארגון המשפחות של נפגעי הנפש בנורווגיה יש אלפי משפחות! משפחות נפגעי הנפש בנורווגיה הבינו, שככל שהן מתלכדות יותר, הן מגבירות את עוצמתן וכוחן, ומגיעות ביחד להישגים רבים יותר!**

גם אנו בישראל יכולים! בואו להיות איתנו חברים ופעילים ב"עוצמה", למענכם ולמען החברה בישראל.

בברכה,

ד"ר חגית גור זיו

 יו"ר עמותת "עוצמה"

**טופס הצטרפות לחברות בעמותת "עוצמה - פורום ארצי של משפחות נפגעי-נפש" \***

**1. פרטים אישיים: [יישארו חסויים – לידי מזכירות העמותה בלבד!]**

 שם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 טלפון: \_\_\_\_\_\_\_\_\_\_\_\_\_\_\_\_\_ טלפון נייד: \_\_\_\_\_\_\_\_\_\_\_\_\_\_ פקס: \_\_\_\_\_\_\_\_\_\_\_\_\_

 Email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מקצוע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** *[הקף בעיגול ומחק את המיותר]*

 **אני, בן/בת משפחה לנפגע/ת נפש (אב/אם / אח/ות / בן-זוג/בת-זוג / בן/בת), מעוניין/ת להצטרף כחבר/ה העמותה***.*

**3.** *[סמן/י x במשבצת/ות והקף/הקיפי בעיגול; אין חובה למלא סעיף זה]*

 **אוכל לסייע בהתנדבות בתחום/ים שלהלן:**

 □ הסברה □ ייעוץ/סיוע בתחומי חוק ומשפט

 □ תרגום מסמכים (אנגלית-עברית, אחר… ) □ ייעוץ/סיוע בתחום כלכלי-חברתי

 □ גיוס משאבים □ עבודה התנדבותית בקהילה

 □ תקשורת (מוכן/לא מוכן להתראיין בזהות גלויה) □ גישור עם ספקי-שירות

 □ השתתפות בצוותי חשיבה/עבודה □ עבודה משרדית

 □ אחר (נא פרט) ……………………………………

**4. דמי חברות לשנה הם 120 ש"ח** - במזומן/בהמחאה לפקודת "עוצמה – פורום ארצי של משפחות נפגעי נפש", מס' המחאה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­\_\_\_\_\_ ,

שם הבנק \_\_\_\_\_\_\_\_\_\_\_\_\_\_\_ , מס' סניף \_\_\_\_\_\_\_\_\_\_\_\_, מס ' חשבון \_\_\_\_\_\_\_\_\_\_\_\_\_\_\_\_\_\_\_ .

**משפחה שמוכנה- תתרום כנדבת ליבה.**

**6.         הריני מאשר/ת שהובא לידיעתי כי -**

         *כל חבר/ה זכאי/ת להצביע בבחירות לתפקידים במסגרת הארצית ובסניפים, לקבל חומר ומידע על הפעילות השוטפת של העמותה, ובמסגרת האסיפה השנתית - על הכנסותיה והתנהלותה הכספית, ולהשתתף בפגישות, כנסים והרצאות. טופס זה נועד אך ורק לצורכי התארגנות והצטרפות לעמותה, והפרטים יישמרו בסודיות בעמותה.*

**7. הריני מצהיר/ה בזאת שקראתי את תקנון העמותה, ואני מתחייב/ת לפעול על פיו.**

תאריך \_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_

---------------------------------

*\* הטופס עודכן בדצמבר 2010*